SHAMAN-sovellusprojektin 5. viikkopalaveri

Aika: Torstai 3.3.2005 klo 12.15 – 15.40

Paikka: Ag C223.1

Läsnä:

Marko Andersson, 1. sihteeri

Mika Rinkinen

Matti Törmä, puheenjohtaja

Timo Valonen, 2. sihteeri

Jukka-Pekka Santanen

Lassi Paavolainen

Tero Toivonen

Sirpa Turjanmäki

Pöytäkirja

Kokouksen avaus

Kokouksen avasi puheenjohtajana toiminut Matti Törmä klo 12.15. Puheenjohtaja pyysi saada nauhoittaa kokouksen käsiteltyjen asioiden myöhäisempää tarkistamista varten. Läsnäolijat hyväksyivät nauhoituksen.

Esityslistan hyväksyminen

Esityslistaan ei esitetty muutoksia.

Päätökset:

Esityslista hyväksyttiin sellaisenaan.

Edellisen viikkopalaverin pöytäkirjan tarkastelu

Päätökset:

Edellisen palaverin pöytäkirja hyväksytään sellaisenaan.

Projektipäällikön tilannekatsaus

Ajankäyttöraporttien tarkastelu

Kenelläkään osallistujista ei ollut huomautettavaa ajankäyttöraporteista.

Projektin tila

Projektipäällikkö Marko Andersson kertoi projektin etenemisestä. Vaatimusmäärittelyn teko on aloitettu. Käyttötapauksia on kerätty. Tietokannan attribuutteja on määritelty, funetEduPerson -skeemaa silmälläpitäen. Projektipäällikkö on korjannut projektisuunnitelmaa.

Pohdintaa järjestelmän suunnittelua koskien

Printquotat

Keskusteltiin tulostuskiintiöiden sisällyttämisestä Shaman-järjestelmään. Tero Toivonen esitti, että järjestelmässä voisi olla tieto kunkin tulostuspalvelun maksimikiintiöstä. Tällöin kukin tulostuspalvelu saisi kiintiötiedot järjestelmästä, jonka jälkeen tulostuspalvelu pitäisi itsessään kirjaa nykyisestä quotasta. Palvelu kävisi ajoittain päivittämässä maksimimäärää Shaman-järjestelmässä.

Yhteystietojen saanti järjestelmään

Todettiin yhteystietojen säilyttämisen Shaman-järjestelmässä olevan tarpeen. Sovittiin lisättäväksi järjestelmään oma yhteystiedot -kohde, jossa on tieto yhteystiedon tyypistä ja varsinainen yhteystieto sekä viittaus henkilöön. Yhteystietojen tyypeille on oltava oma selitetaulu tai -tiedosto.

Tero Toivonen mainitsi olevan mahdollista saada henkilökunnan ja opiskelijoiden yhteystiedot Fortimesta ja Joresta, mutta käytännön syistä johtuen automaattisesti päivittyvien yhteystietojen käyttö ei ole järkevää. Käyttäjä voi tulevaisuudessa syöttää järjestelmään yhteystietonsa salasana.jyu.fi -palvelun kautta.

Tero Toivonen mainitsi myös uudessa järjestelmässä olevan tarpeen syntymäpaikan tallentamiselle.

Käyttötapaukset

Projektiryhmä esitti pohtimiaan käyttötapauksia. Matti Törmä kysyi, saako Korppi ryhmiä luodessaan päättää mihin ryhmä sijoittuu hierarkiassa. Tero Toivonen vastasi kieltävästi, Korpin päättäessä ryhmien sijainnin Korppi saisi liikaa oikeuksia järjestelmän toimintaan liittyen.

Projektiryhmä mainitsi täydentävänsä käyttötapauksia sekä lähettävänsä niitä Shaman-postituslistalle.

Korpin luomat ryhmät

Tero Toivonen esitti arvionsa kaavaillun ryhmärakenteen raskaudesta sekä hitaudesta tietokantahakuja tehtäessä ja kehoitti projektiryhmää kokeilemaan tietokantahakujen nopeutta käytännössä. Projektiryhmä lupasi luovansa testitietokannan sekä kokeilevansa hakujen nopeutta.

Korpin luomat tunnukset

Korpin suorittamaa tunnuksen luonti ei eroa tavallisesta tunnuksen luomisesta, tunnuksen yhteyteen voidaan merkitä, että tunnus on varattu Korpin kautta.

Jukka-Pekka Santanen mainitsi, että järjestelmässä on varauduttava eri tyyppisiin ryhmiin, kuten organisaatio-, kurssi- ja henkilökohtaiset ryhmät. Tällöin ryhmän luokittelu onnistuisi ryhmään lisättävällä tyyppi-kentällä. Lisäksi ryhmä-ryhmä -assosisaatiolle on lisättävä elinkaaritieto.

FunetEduPerson -yhteensopivuus

Keskusteltiin FunetEduPersonin attribuuteista ja niiden yhteensopivuudesta Shaman-järjestelmään tallennettavien tietojen kanssa. Todettiin, että yhteensopivuuden saavuttamiseksi henkilön henkilötietoihin on tallennettava tieto käyttäjän kielestä (esim. suomi/ruotsi), henkilön kohdetutkinto eli tutkinto johon henkilö ensisijaisesti tähtää opinnoissaan sekä henkilön pääaine. Samoin Email-kohteeseen pitäisi voida määritellä, mikä henkilön sähköpostiosoitteista on ensisijainen.

Yleistä

Järjestelmässä tarvittavista elinkaarista ja tiloista keskusteltiin. Tero Toivonen mainitsi tietojärjestelmätieteen Kaari-opiskelijaprojektista, jossa elinkaarien suunnittelu on ollut merkittävässä asemassa. Projektiryhmä lupasi tutustua projektiin, jos elinkaaritietoja voisi hyödyntää Shaman-projektissa. Sovittin käyttäjätunnuksen alkutilan olevan määräaikainen, eli mikäli käyttäjä ei käy atk-keskuksessa aktivoimassa tunnustaan, tunnus lakkaa toimimasta tietyn määräajan jälkeen.

Päätökset:

Tehdään erillinen yhteystiedot -taulu.

Yhteystietoja ei tuoda järjestelmään automaattisesti, käyttäjät itse täyttävät esim. Salasana.jyu.fi -palvelun kautta.

Luotavat tunnuksen luodaan “määräaikainen” -tilaan

Ryhmä-kohteeseen lisätään tyyppi-kenttä

Ryhmä-ryhmä assosisaatioihin lisätään elinkaaritieto

Muut esille tulleet asiat

Jukka-Pekka Santanen kehoitti projektiryhmää ottamaan uudelleen yhteyttä kirjaston edustajiin vaatimusten keräämiseksi.

Kokouksen päättäminen

Puheenjohtaja päätti kokouksen klo 15.40.

Tehtävät:

Projektiryhmä tutustuu Kaari-projektiin.

Projektiryhmä toteuttaa testitietokannan ja kokeilee hakujen nopeutta.

Projektiryhmä ottaa yhteyttä kirjaston edustajiin.

Projektiryhmä täydentää käyttötapauksia ja lähettää ne postilistalle.

Jyväskylän yliopisto Tietotekniikan laitos SHAMAN-projekti	04.03.2005

3/4

SHAMAN-sovellusprojektin 5. viikkopalaveri

tevaultti

1995-11-21T17:41:00